חוק העונשין (תיקון מס' 134), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2742, עמ' 887, 2018-07-26T00:00:00+03:00
חוק העונשין (תיקון מס' 134), התשע"ח-2018 מרחיב את האיסור על ירי מנשק חם שלא כדין כך שיחול בכל מקום, ולא רק באזור מגורים, כפי שקיים היום. במקרים אלו נקבע עונש מאסר של עד שנתיים. כן מורחב האיסור על ירי בנסיבות מסכנות ונכלל בהן ירי באזור מגורים, באזור אחר שיש בו כדי לסכן חיי אדם או באופן שיש בו לסכן חיי אדם – עם עונש מאסר של עד חמש שנים. נוכח ההרחבה מתייתר סעיף 338(ב), שעניינו ירי בחתונה או טקס, ולכן הוא בוטל.